Source: http://docplayer.cz/78197662-O-zasadach-postupe-a-kriteriach-pre-akreditaciu-specializovanych-vyucbovych-zariadeni-szu-v-bratislave.html
Timestamp: 2018-11-13 22:59:46+00:00

Document:
o zásadách, postupe a kritériách pre akreditáciu špecializovaných výučbových zariadení SZU v Bratislave - PDF
Download "o zásadách, postupe a kritériách pre akreditáciu špecializovaných výučbových zariadení SZU v Bratislave"
Petr Viktor Pospíšil
1 Smernica č. 2 /2016 o zásadách, postupe a kritériách pre akreditáciu špecializovaných výučbových zariadení SZU v Bratislave, ktorú vydáva SZU v Bratislave podľa 15 ods. 1 písm. l) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, ktorú schválil Akademický senát SZU v Bratislave dňa 5. mája
2 Smernica č. 2 /2016 o zásadách, postupe a kritériách pre akreditáciu špecializovaných výučbových zariadení SZU v Bratislave, ktorú vydáva SZU v Bratislave podľa 15 ods. 1 písm. l) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, ktorú schválil Akademický senát SZU v Bratislave dňa 5. mája 2016 Čl. 1 Predmet úpravy Zásady, postup a kritériá pre akreditáciu špecializovaného výučbového zariadenia SZU (ďalej len výučbové zariadenie ) upravujú: a) zásady a postup procesu akreditácie špecializovaného výučbového zariadenia SZU (vrátane kliník a oddelení) pre potreby študijných programov pregraduálneho a ďalšieho vzdelávania na jednotlivých fakultách SZU, b) kritériá, ktoré sa v procese akreditácie posudzujú, c) zriadenie akreditovaného výučbového zariadenia, d) hodnotenie činnosti výučbového zariadenia. Čl. 2 Akreditácia a akreditačný proces 1. Akreditácia zdravotníckeho zariadenia ako výučbového zariadenia je proces, pri ktorom SZU a jej fakulty posudzujú personálne, priestorové, materiálno technické podmienky pre zabezpečenie kvalitnej praktickej výučby v zmysle potrieb a požiadaviek akreditovaných študijných programov jednotlivých fakúlt v pregraduálnom a ďalšom vzdelávaní. 2. Cieľom akreditačného procesu je zriadiť výučbové zariadenie, ktoré spĺňa predpoklady kvalitnej praktickej prípravy v študijných programoch pregraduálneho a ďalšieho vzdelávania, a to vo všetkých oblastiach činnosti zdravotníckeho zariadenia. 3. Akreditačný proces v sebe zahŕňa činnosti, ktorými sa: a) iniciuje zriadenie výučbového zariadenia, b) posudzuje plnenie kritérií pre zabezpečenie kvalitnej praktickej výučby, c) zriadi výučbové zariadenie na základe zriaďovacej listiny výučbového zariadenia a zmluvy medzi SZU a výučbovým zariadením. 4. Za akreditačný proces na SZU zodpovedá rektorovi SZU predseda akreditačnej komisie SZU, ktorého menuje rektor SZU. Spravidla je to prorektor, ktorý zodpovedá za spoluprácu s akreditovanými výučbovými zariadeniami a za praktickú výučbu.
3 Čl. 3 Iniciovanie zriadenia výučbového zariadenia 1. Návrh na zriadenie výučbového zariadenia pre potreby pregraduálneho a ďalšieho vzdelávania, formou písomnej žiadosti, podáva výlučne dekan fakulty, po predchádzajúcom dohovore s rektorom SZU a vedúcim pracovníkom zdravotníckeho zariadenia. Súčasťou žiadosti je aj odôvodenie návrhu so zohľadnením potreby príslušného programu, s cieľom zabezpečiť kvalitnú praktickú výučbu. Súčasťou návrhu je písomné súhlasné stanovisko riaditeľa, resp. vedúceho pracovníka zdravotníckeho zariadenia. 2. Rektor SZU žiadosť postúpi predsedovi akreditačnej komisie SZU a dá podnet k začatiu akreditačného procesu. Čl. 4 Akreditačný proces 1. Predseda akreditačnej komisie SZU, po porade s príslušným dekanom fakulty, zašle rektorovi SZU návrh na vymenovanie členov akreditačnej komisie. 2. Rektor SZU vymenuje menovacím dekrétom členov akreditačnej komisie. 3. Akreditačná komisia stanoví termín posúdenia žiadosti a oznámi predsedovi akreditačnej komisie termín výjazdového zasadnutia v zdravotníckom zariadení. Akreditačná komisia oznámi tento termín písomne aj riaditeľovi, resp. vedúcemu pracovníkovi zdravotníckeho zariadenia. Čl. 5 Posúdenie plnenia kritérií a zriadenie akreditovaného výučbového zariadenia 1. Akreditačná komisia pri návšteve zdravotníckeho zariadenia posudzuje plnenie kritérií pre akreditovanie zdravotníckeho zariadenia, ktoré tvoria prílohu 1 tejto smernice. 2. Akreditačná komisia vypracuje zápisnicu s odpočtom plnenia jednotlivých kritérií, v ktorej odporučí, resp. neodporučí rektorovi SZU zriadiť výučbové zariadenie. Súčasťou zápisnice je prezenčná listina. Zápisnicu členovia akreditačnej komisie doručia predsedovi akreditačnej komisie SZU a predseda ju doručí rektorovi SZU. 3. Rektor SZU na základe zápisnice vyhotoví zriaďovaciu listinu výučbového zariadenia SZU a poverí príslušného zamestnanca SZU vypracovaním návrhu zmluvy so zdravotníckym zariadením. 4. Uzatvorením zmluvy o zriadení výučbového zariadenia je akreditačný proces ukončený.
4 Čl. 6 Hodnotenie činnosti výučbového zariadenia 1. Činnosť výučbových zariadení sa bude prehodnocovať každých päť rokov. 2. Predmetom hodnotenia bude: rozsah pedagogickej činnosti realizovanej na výučbovom zariadení, počet študentov, ktorí realizovali praktickú výučbu na akreditovanom výučbovom zariadení v hodnotenom období, prehľad o publikačnej a vedecko-výskumnej činnosti pracoviska. 3. V prípade, že výučbové zariadenie opakovane neplní minimálne štandardy pre materiálne, technické a personálne vybavenie zariadenia, ktoré ustanovuje všeobecne záväzný predpis MZ SR pre zabezpečenie kvalitnej praktickej výučby študentov pregraduálneho a ďalšieho vzdelávania, resp. na ňom výučba neprebieha, rektor SZU výučbovému zariadeniu akreditáciu zruší. Opakovane sa zdravotnícke zariadenie môže uchádzať o akreditáciu rok po zrušení akreditácie rektorom SZU. Čl. 7 Prechodné a záverečné ustanovenia 1. Smernica bola prerokovaná v Akademickom senáte SZU dňa 5. mája Smernica nadobúda platnosť dňom jej podpísania rektorom SZU a účinnosť dňom 1. septembra Fakulty SZU zosúladia svoje vnútorné predpisy s týmto systemizačným poriadkom SZU najneskôr do dvoch mesiacov odo dňa nadobudnutia účinnosti tejto smernice. Tie časti vnútorných predpisov fakúlt, ktoré sú v rozpore s ustanoveniami tejto smernice, sú po uplynutí tejto lehoty neplatné. V Bratislave dňa prof. MUDr. Peter Šimko, CSc. rektor v.r.
5 Príloha 1 Kritériá pre vydanie kladného stanoviska akreditácie zdravotníckeho zariadenia ako výučbového zariadenia pre Slovenskú zdravotnícku univerzitu v Bratislave Žiadateľ:... Predkladá dekan fakulty... Kritérium splnené nesplnené poznámka Zameranie zdravotníckeho zariadenia Tu prikladáme zriaďovaciu listinu Počet lôžok a členenie pracoviska Personálne obsadenie pracoviska Vedenie pracoviska Počet lekárov aj podľa špecializácií Počet sestier, vzdelanie, špecialistky Ďalší zdravotnícki pracovníci podľa odbornosti Organizačno-metodické podmienky Možnosť kreovania tímov zabezpečujúcich praktickú prípravu študentov medikov a študentov v nelekárskych zdravotníckych odboroch asistenti, mentori, lektori, Prispôsobenie organizácie práce Materiálno-technické zabezpečenie Prístrojová technika Dostupnosť a dostatočné vybavenie pomôckami pre realizáciu zdravotnej starostlivosti Predpoklady pre vzdelávaciu činnosť Priestory pre výučbu, prednášková miestnosť Knižnica, dostupnosť odbornej literatúry a študijné materiály Didaktická a prezentačná technika Psychohygienické požiadavky Šatne pre študentov, prestávky vo výučbe, ochrana zdravia, bezpečnosť pri práci Realizované zdravotné výkony Ročný výkaz o vykonaných zdravotných výkonoch Výpis zdravotných výkonov z príslušnej zdravotnej dokumentácie
6 Doterajšia pedagogická činnosť na pracovisku Stručný popis doterajších pedagogických aktivít pracoviska Prehľad doterajšej publikačnej aktivity na pracovisku Zoznam publikácii zamestnancov pracoviska Iné
Univerzita Konštantína Filozofa v Nitre Štipendijný poriadok Univerzity Konštantína Filozofa v Nitre (úplné znenie k 28. 4. 2015) vydaný v zmysle 15 ods. 1 písm. i) zákona č. 131/2002 Z. z. o vysokých

References: Čl. 1
 Čl. 2
 Čl. 3
 Čl. 4
 Čl. 5
 Čl. 6
 Čl. 7